Sacrosancte ecclesie Sancti Vincentii martiris que est constructa infra muros Matisconum, cui domnus Ado preest. Ego Widradus presbiter et Bladinus presbiter donamus ad ipsam casam Dei et stipendia fratrum aliquid ex rebus nostris que sunt site in pago Matisconense, in agro Salorniacense, in villa Verchesotis. Terminat a mane via publica, a medio die ad ipsum Widradum, a sero terra Teotbert, a circio ad ipsum Bladinum; in uno fronte a mane perticas VIII et in alio fronte perticas VII. Infra istas terminationes et perticationes, donamus ad ipsam casam Dei ad integrum. Si quis contradixerit uncias III componat de auro. S. Widradi presbiteri et Bladini, qui fieri et firmare rogaverunt. S. Dominici. S. Aimonis. S. Ermenberti. S. Eldoart.